Rikunarita-ORG/Wikinium huggingface dataset:
# பட்டைய கெளப்பணும் பாண்டியா

| *பட்டைய கெளப்பணும் பாண்டியா Pattaya Kelappanum Pandiya* |
| --- |
| இயக்கம் | எசு.பி. இராச்குமார் |
| தயாரிப்பு | எம். அனி முத்து |
| கதை | எசு.பி. இராச்குமார் |
| இசை | அருள்தேவ் |
| நடிப்பு | விதார்த்து மனிசா யாதவ் சூரி |
| ஒளிப்பதிவு | எசு. எசு. மூர்த்தி |
| படத்தொகுப்பு | கே. தணிக்காச்சலம் |
| கலையகம் | முதியாரா பிலிம்சு இண்டர்நேசனல் |
| வெளியீடு | 5 செப்டம்பர் 2014 (2014-09-05) |
| நாடு | இந்தியா |
| மொழி | தமிழ் |

**பட்டைய கெளப்பணும் பாண்டியா** (*Pattaya Kelappanum Pandiya*) என்பது எசு. பி. ராச்குமார் இயக்கத்திலும், எம். அனி முத்து தயாரிப்பிலும் 2014 ஆம் ஆண்டில் வெளிவந்த தமிழ்க் காதல் நகைச்சுவைத் திரைப்படமாகும். விதார்த்து, மனிசா யாதவ், சூரி ஆகியோர் முக்கியக் கதாபாத்திரங்களில் நடித்திருந்தனர். அருள் தேவ் இசையமைத்திருந்தார், எசு. எசு. மூர்த்தி ஒளிப்பதிவு செய்துள்ளார். கே. தணிகாச்சலம் படத்தொகுப்பு செய்துள்ளார். பட்டைய கெளப்பணும் பாண்டியா திரைப்படம் 2014 செப்டம்பர் 5 அன்று வெளியானது.

## கதை

வேல்பாண்டியன் என்ற சிற்றுந்து ஓட்டுநர், முத்துப்பாண்டி என்ற நடத்துநர் ஆகியோரையும், பேருந்தில் கண்மணியுடன் அவர்களுக்கு இடையே காதல் எப்படி மலர்கிறது என்பதையும் சுற்றி வருவதுதான் பட்டைய கெளப்பணும் பாண்டியா திரைப்படத்தின் கதையாகும்.

## நடிகர்கள்

* வேல்பாண்டியனாக விதார்த்து
* கண்மணியாக மனிசா யாதவ்
* முத்துப்பாண்டியாக சூரி
* வேல்பாண்டி, முத்துப்பாண்டியின் தாயாராக கோவை சரளா
* வேல்பாண்டி, முத்துப்பாண்டியின் தந்தையாக இளவரசு
* பேருந்து முதலாளி இமான் அண்ணாச்சி
* சரவணணாக விஜய் ஆனந்து
* கண்மணியின் தோழியாக மோகனா
* கிரிசாக முத்துக்காளை
* மருத்துவராக டி. பி. கஜேந்திரன்
* மருத்துவமணை உதவியாளராக லொள்ளு சபா மனோகர்
* கொட்டாச்சி - ஓட்டுநரைக் கேலி செய்யும் பயணி
* வாசு (நகைச்சுவை நடிகர்)
* செயப்பிரகாசு (சிறப்புத் தோற்றம்)
* சங்கிலி முருகன் (சிறப்புத் தோற்றம்)

## இசை

அருள் தேவ் இந்தத் திரைப்படத்திற்கு இசையமைத்திருந்தார். இவர் இதற்கு முன்பு 'போட்டா போட்டி' என்ற படத்திற்கு இசையமைத்திருந்தார்.

* "ஏன் விழுந்தாய்" – சுவேதா மோகன், அபய் சோத்புர்கர்
* "உருள உருளகிழங்கு" - திப்பு
* "சொல்லாமலே" - விஜய் பிரகாஷ்
* "சீறிவரும்" - வேல்முருகன், முகேசு முகமது
* "நச்சு நச்சு" - இரஞ்சித்து, பிரியா இமேசு

## வெளியீடு

திரைப்படத்தின் செயற்கைக்கோள் உரிமைகள் ராஜ் தொலைக்காட்சிக்கு விற்கப்பட்டன.

## விமர்சனம்

டைம்சு ஆஃப் இந்தியா இந்தப் படத்திற்கு 5-நட்சத்திரங்களுக்கு 1.5 நட்சத்திரங்களைக் கொடுத்து, "பட்டைய கெளப்பணும் பாண்டியா என்பது 1990-ஆம் ஆண்டுகளின் பாணியில் எடுக்கப்பட்ட ஒரு படம். ஆனால், அந்தச் தசாப்தத்தின் சலிப்பூட்டும் படங்களைப் போலவே இதுவும் இருக்கிறது என்பதே இதில் உள்ள சிக்கல். நகைச்சுவைக்கு இயக்குநர் ஒரு பஞ்ச் வசனத்தைச் சொல்லிவிட்டு, பின்னர் தனது பெயரை டைட்டில் கார்டில் காட்டும் வகையிலான படம் இது" என்று எழுதியது. "படத்தின் பிற்பகுதியில் கதை சொல்லும் விதம் இன்னும் விறுவிறுப்பாக இருந்திருக்கலாம். சிறந்த திரைக்கதையைக் கொண்டிருக்காமல் இருக்கலாம், ஆனால் நகைச்சுவை அம்சத்தால் இது பார்க்கக்கூடிய, தூய்மையான ஒரு முழுமையான குடும்ப பொழுதுபோக்குத் திரைப்படமாக உள்ளது" என்று தி நியூ இந்தியன் எக்சுபிரசு எழுதியது. "பட்டைய கெளப்பணும் பாண்டியா என்பது முதல் பாதியில் காட்டுமிராண்டித்தனமான பின்தொடர்தலை மகிமைப்படுத்தி, இரண்டாம் பாதியில் அதற்கு ஒரு கொடூரமான நியாயத்தை வழங்கும் மற்றொரு தமிழ் திரைப்படம். படத்தில் உள்ள ஒரே ஆறுதல், எங்கிருந்தோ திடீரென்று தோன்றும் அவ்வப்போதைய சூழ்நிலை நகைச்சுவைக் காட்சிகள்தான்" என்று ஒன்லி கோலிவுட் எழுதியது.

## மேற்கோள்கள்
# டூரிங் டாக்கீஸ்

| *டூரிங் டாக்கீஸ்* |
| --- |
| இயக்கம் | எஸ். ஏ. சந்திரசேகர் |
| தயாரிப்பு | எஸ். ஏ. சந்திரசேகர் |
| திரைக்கதை | எஸ். ஏ. சந்திரசேகர் |
| இசை | இளையராஜா |
| நடிப்பு | எஸ். ஏ. சந்திரசேகர் அபிசரவணன் மனோபாலா அஸ்வின் குமார் |
| ஒளிப்பதிவு | அருண்பிரசாத் |
| படத்தொகுப்பு | சீறிகர் பிரசாத் எம்மான் ராஜேஷ் |
| கலையகம் | ஸ்டார் மேக்கர் |
| வெளியீடு | 30 சனவரி 2015 (2015-01-30) |
| நாடு | இந்தியா |
| மொழி | தமிழ் |
| மொத்த வருவாய் | ₹152 மில்லியன் (ஐஅ$1.8 மில்லியன்) |

**டூரிங் டாக்கீஸ்** என்பது 2015 இல் வெளிவந்த தமிழ்த் திரைப்படமாகும். இதனை எஸ். ஏ. சந்திரசேகர் எழுதி இயக்கி நடித்தும் இருக்கிறார். கோகிலா, அபிசரவணன் மற்றும் மனோபாலா போன்றோர் நடித்திருந்தனர்.இளையராஜா இசையில் பாடல்கள் 26 ஜனவரி 2015 இல் வெளிவந்தது. திரைப்படம் 30 ஜனவரி 2015 இல் வெளியானது.

## இரு தனி கதைகள்

இத்திரைப்படத்தில் இடைவெளைக்கு முன்பு 75 என்ற கதையும், அதன் பின்பு செல்வி 5 ஆம் வகுப்பு என்ற கதையும் ஒரே படத்தில் இடம் பெற்றுள்ளன.

### 75 கதை

75 வயதான முதியவரின் காதலியை தேடிய பயணம் திரைப்படம் ஆக்கப்பட்டுள்ளது.

### செல்வி 5 ஆம் வகுப்பு

இதில் செல்வி என்ற தாழ்ப்பட்ட சாதி சிறுமியை கல்வி கற்க முடியாமல் செய்யும் ஆதிக்க சாதியினரின் வன்மம் திரைப்படம் ஆகியுள்ளது.

## நடிகர்கள்

* எஸ். ஏ. சந்திரசேகர் - ஆண்டனி
* அபிசரவணன் - இளவயது ஆண்டனி
* அததி ராவ் - ஹேமா
* மனோபாலா - கோடீஸ்வரரன்
* ஏ. வெங்கடேஷ் - மருத்துவர்
* ரோபோ சங்கர் - சின்னையா
* வி. ஐ. எஸ். ஜெயபாலன் - பிரசிடேன்ட்
* சுனு லட்சுமி - பூங்கோடி
* அஸ்வின் குமார்
* காயத்திரி ரேமா
* ஜீவா
* அமீர்
* சூரி
* விவேக்
* சத்யன்
* விஜய் ஆண்டனி
* இளையராஜா

## ஆதாரங்கள்

## வெளி இணைப்புகள்

* இணையதள திரைப்பட தரவுத்தளத்தில் *டூரிங் டாக்கீஸ்* .
# சத்யன் (தமிழ் நடிகர்)

இதே பெயரைக் கொண்ட மலையாள நடிகரைப் பற்றி அறிய, சத்யன் கட்டுரையைப் பார்க்கவும்.

| சத்யன் |
| --- |
|  |
| பிறப்பு | சத்யன் சிவக்குமார் 11 சூன் 1975 (1975-06-11) செம்மேடு, கோயம்புத்தூர் |
| பணி | திரைப்பட நடிகர் |
| செயற்பாட்டுக் காலம் | 1999 முதல் தற்போது வரை |
| உறவினர்கள் | சத்தியராஜ் (மாமா) |

**சத்யன்** தமிழ்த் திரைப்பட நடிகர் ஆவார். இவர் நகைச்சுவை வேடங்களில் நடித்துள்ளார். திரைப்படத் தயாரிப்பாளர் [[மாதம்பட்டி]] சிவக்குமாரின் ஒரே மகனாவார். திரைப்பட நடிகர் சத்தியராஜ் இவரின் மாமா ஆவார்.

## திரைப்படங்கள்

* துப்பாக்கி
* சிவா மனசுல சக்தி
* ஆதவன்
* நண்பன்
* புலி
* ராஜா ராணி
* தீராத விளையாட்டு பிள்ளை
* வாத்தியார்
* மாயாவி
* ஒன்பதில குரு
* நவீன சரசுவதி சபதம்
* இளையவன்
* அருள்
* கண்ணா உன்னை தேடுகிறேன்
* ஆதவன்

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் Sathyan
# மஞ்சரி (இந்தியப் பாடகர்)

| மஞ்சரி |
| --- |
| செப்டம்பர் 2009இல் நடந்த சூர்யா விழாவில் மஞ்சரி |
| பிறப்பு | 17 ஏப்ரல் 1986 (1986-04-17) திருவனந்தபுரம், கேரளம், இந்தியா |
| தேசியம் | இந்தியர் |
| பணி | * பாடகர்
* இசைத் தாயாரிபாளர்
 |
| செயற்பாட்டுக் காலம் | 2004–தற்போது வரை |
| பெற்றோர் | பாபு இராசேந்திரன் மருத்துவர். இலதா |
| **இசை வாழ்க்கை** |
| இசை வடிவங்கள் | * திரையிசை
* பாப்
* கசல்
* இந்திய பாரம்பரிய இசை
* பஜனைகள்
 |
| இசைக்கருவி(கள்) | குரலிசை |
|  |

**மஞ்சரி** (Manjari) (பிறப்பு 17 ஏப்ரல் 1986) இந்தியாவைச் சேர்ந்த இந்துஸ்தானி இசைப் பாடகராவார். மஞ்சரி 1986இல் திருவனந்தபுரத்தில் பிறந்தார். இருப்பினும், இவர் மஸ்கட்டில் வளர்ந்தார். படங்களைத் தவிர, மஞ்சரி பல இசை ஆல்பங்களிலும் பாடியுள்ளார். இவரது முதல் நிகழ்ச்சி எட்டாம் வகுப்பில் படிக்கும்போது கொல்கத்தாவைச் சேர்ந்த 'சிவா' என்ற ராக் இசைக்குழுவுடன் இருந்தது.

## தொழில்

சத்யன் அந்திக்காடு இயக்கிய திரைப்படமான 'அச்சுவின்டே அம்மா' என்ற மலையளப் படத்தில் இளையராஜாவின் இசையில் திரைப்பட இசை உலகிற்கு அறிமுகமானார். இவர் அப்படத்தில் கே. ஜே. யேசுதாசுடன் ஒரு பாடலையும், தனித்து ஒரு பாடலையும் பாடினார். பின்னர், இரமேஷ் நாராயண், இளையராஜா, எம். ஜி. இராதாகிருஷ்ணன், கைதாபிரம் விசுவநாதன், வித்தியாசாகர், எம். ஜெயசந்திரன், மறைந்த ரவீந்திரன் போன்ற இசையமைப்பாளர்களுடன் பணியாற்றியுள்ளார். பாலபாஸ்கரின் *மழயில் ஆரோ ஓரல்* என்ற இசைத் தொகுப்புகளுக்கும் இவர் பாடியுள்ளார். 200க்கும் மேற்பட்ட தமிழ் மற்றும் மலையாள படங்களிலும் இவர் பல பாடல்களைப் பாடியுள்ளார். 2004 முதல், இவர், "சூர்யா" என்ற பதாகையின் கீழ் இந்தியாவிலும் உலகிலும் இந்துஸ்தானி இசை நிகழ்ச்சிகளை நடத்தி வருகிறார். கசல் பாடகியாக வும் இவர் புகழ் பெற்றார். 'மீடியா ஒன்' தொலைக்காட்சியில் *கயல்' என்ற பிரத்யேக கசல் நிகழ்ச்சியை இவர் நிகழ்த்தினார்.*

2005ஆம் ஆண்டில், சிறந்த பாடகருக்கான கேரள அரசு விருதை இரண்டு முறை பெற்றுள்ளார். சிறந்த பாடகருக்கான ஏசியானெட் விருதையும் இரண்டு முறை பெற்றுள்ளார். கிரானா கரானாவின் பண்டிட் இரமேசு ஜூலேவின் கீழ் இந்துஸ்தானி இசையில் தனது படிப்பைத் தொடர்கிறார்.

## சொந்த வாழ்க்கை

இவர், பாபு இராசேந்திரன், மருத்துவர். இலதா ஆகியோருக்கு பிறந்தார். இவருக்கு மாதுரி என்ற தங்கையும் உண்டு. இவர் ஓமான் சுல்தானகத்தின் இந்திய பள்ளியான அல் வாடி அல் கபீரின் முன்னாள் மாணவியாவார்.

## குறிப்புகள்

## வெளி இணைப்புகள்

விக்கிமீடியா பொதுவகத்தில்,
 மஞ்சரி (இந்தியப் பாடகர்)
என்பதில் ஊடகங்கள் உள்ளன.

* ஐ.எம்.டி.பி இணையத்தளத்தில் Manjari
* Interview: Manjari on a winning note பரணிடப்பட்டது 2006-06-28 at the வந்தவழி இயந்திரம்
* Complete Listing of Manjari's songs for Malayalam Movies
* Interview: Manjari Songs from the Heart
# தரமணி (திரைப்படம்)

| *தரமணி* |
| --- |
|  |
| இயக்கம் | ராம் |
| தயாரிப்பு | டாக்டர் எல். கோபிநாத் ராம் |
| கதை | ராம் ஜெ. சத்திஷ் குமார் |
| இசை | யுவன் சங்கர் ராஜா |
| நடிப்பு | ஆண்ட்ரியா அஞ்சலி வசந்த் இரவி அட்ரியன் நைட் ஜெஸ்ட்லி |
| ஒளிப்பதிவு | தேனி ஈஸ்வர் |
| படத்தொகுப்பு | ஏ. சிறீகர் பிரசாத் |
| கலையகம் | கட்டமரன் புரடக்சன்ஸ் ஜெ. கே. எஸ். பிலிம் கார்ப்பரேசன் |
| விநியோகம் | ஜெஎஸ்கே பிலிம் கார்ப்பரேசன் |
| வெளியீடு | 11ஆகத்து 2017 |
| ஓட்டம் | 150 |
| நாடு | இந்தியா |
| மொழி | தமிழ் |

**தரமணி** (Taramani) ராம் இயக்கத்தில், டாக்டர் எல். கோபிநாத், ராம் தயாரிப்பில், ஆண்ட்ரியா,அஞ்சலி ஆகியோரின் நடிப்பில் வெளியாகியிருக்கும் தமிழ்த்திரைப்படம். இத்திரைப்படத்தின் படப்பிடிப்பு 2013ஆம் ஆண்டில் தொடங்கப்பட்டு, 2017 இல் திரையரங்குகளில் வெளியானது.

## நடிப்பு

* ஆண்ட்ரியா- ஆல்தெனா ஜான்சன்
* அஞ்சலி-சௌம்யாவாக
* வசந்த் இரவி-பிரபுநாத்தாக
* அட்ரியன் நைட் ஜெஸ்ட்லி -அட்ரியனாக
* அழகம்பெருமாள் -பர்னபாசாக
* நிவாஸ் ஆதித்தன் - ஜேக்கப்பாக
* அபிசேக் டி. சா-அன்கிட்டாக
* ஜெ. சத்திஷ் குமார் - காவல் ஆணையராக
* லிசி ஆண்டனி- காவல் ஆணையரின் மனைவியாக
* சாரா ஜார்ஜ்- மீராவாக
* சோச்செல்லா பொட்கர் - மம்தாவாக
* ஃபுளோரசன்ட் பெரிரா - தேவாலய அருட்தந்தையாக
* சைலஜா

## கதை

சமூகத்தின் இரு நிலைகளில் உள்ள ஒரு ஆணுக்கும் பெண்ணுக்கும் ஏற்படும் காதலையும், அதன் விளைவாய் எழும் சிக்கலையும் உலகப் பொருளியல் பார்வையில் சொல்லும் படம்தான் தரமணி. இத்திரைப்படதில் இயக்குநர் ராம் நகர்மயமாக்கம், தொழில்மயமாக்கம், தகவல் தொழில்நுட்பப் புரட்சி என்னும் பெயரால் சென்னையின் அழக்கப்பட்ட புற நகரின் இயற்கைச்சூழல், அழிந்து பறவைகளின் புகலிடங்கள், துடுப்பாட்டத்தில் தோற்றால் கூட எல்லைக் கடலில் சுடப்படும் தமிழக மீனவர்கள், ஏழைகளுக்கு தீங்கு விளைவித்த பண மதிப்பிழப்பு, அலைபேசி சார் குற்றங்கள், வணிக நிறுவனத் தலைமைகளின் தீய எண்ணங்கள்... என்று நிகழ்காலத்தில் குரலாக இயக்குநர் ஒலித்துள்ளார்.

## இசை

யுவன் சங்கர் ராஜா இப்படத்தின் ஏழு பாடல்களுக்கு இசை, பின்னணி இசையமைத்துள்ளார். பாடல்களை நா. முத்துக்குமார் எழுதியுள்ளார்.

## மேற்கோள்கள்

## வெளி இணைப்புகள்

* ஐ.எம்.டி.பி இணையத்தளத்தில் தரமணி
# கடிகார மனிதர்கள்

| *கடிகார மனிதர்கள்* |
| --- |
| இயக்கம் | வைகறை பாலன் |
| தயாரிப்பு | பிரதீப் ஜோஸ் |
| கதை | வைகறை பாலன் |
| இசை | சாம் சி. எஸ். |
| நடிப்பு | கிஷோர் லதா ராவ் கருணாகரன் பாலா சிங் வாசு விக்ரம் சிசர் மனோகர் |
| படத்தொகுப்பு | உமா சங்கர் |
| கலையகம் | கிருஷ்ட் பி தி இண்டர்நேசனல் புரொடக்சன்ஸ் |
| வெளியீடு | 3 ஆகத்து 2018 (2018-08-03) |
| ஓட்டம் | 115 நிமிடங்கள் |
| நாடு | இந்தியா |
| மொழி | தமிழ் |

**கடிகார மனிதர்கள்** (*Kadikara Manithargal*) அறிமுக இயக்குநர் வைகறை பாலன் இயக்கத்தில் 2018 ஆம் ஆண்டு வெளியான இந்தியத் தமிழ்த் திரைப்படமாகும். பிரதீப் ஜோஸ் தயாரிப்பில், சாம் சி. எஸ். இசை அமைப்பில் 3 ஆகஸ்ட் 2018 ஆம் தேதி வெளியானது. கிஷோர், லதா ராவ், கருணாகரன், பாலா சிங், வாசு விக்ரம் மற்றும் பலர் நடித்துள்ளனர். இரண்டு ஆண்டுகள் தயாரிப்புத் தாமதத்திற்குப் பிறகு வெளியான இப்படம், கலந்த விமர்சனத்தைப் பெற்றது.

## நடிகர்கள்

* கிஷோர்
* லதா ராவ்
* கருணாகரன்
* பாலா சிங்
* வாசு விக்ரம்
* சிசர் மனோகர்
* பிரதீப் ஜோஸ்,
* ஷெரின் பிள்ளகள்
* ஷீலா கோபி

## கதைச்சுருக்கம்

பேக்கரி ஒன்றில் வேலை பார்க்கும் மாறன் (கிஷோர்) பற்றிய கதையாகும். அவனும் அவனது மனைவியும் (லதா ராவ்) வாடகைக்கு வீடு தேடினர். ஒரு வீட்டு தரகர் வாயிலாக மாறன் பொருளாதாரத்திற்கேற்ப வீடு ஒன்று கிடைத்தது. ஆனால் அந்த வீட்டில் குடிபுக பல கட்டளைகள் இருந்தன. அதில் 4 நபர்கள் கொண்ட குடும்பம் மட்டும் தான் குடிவர முடியும் என்ற கட்டளையும் அடக்கம். ஆனால் மாறனின் மூன்று குழந்தைகளையும் சேர்த்தால் மொத்தம் 5 நபர்கள். அந்த வீட்டில் குடிபுக தனக்கு 2 குழந்தைகள் என்று பொய் சொல்லுகிறான் மாறன். மறைத்த மூன்றாவது குழந்தையை தனது மிதிவண்டி டப்பாவில் மூடி, தினமும் பள்ளிக்கு அனுப்புகிறான். அந்த குழந்தையை மறைக்க பல வழிகளை கையாளுகிறான். பின்னர் என்னவானது என்பது தான் மீதிக் கதை.

## தயாரிப்பு

இந்தப் படத்தின் தயாரிப்பு 2016 ஆம் ஆண்டு துவங்கப்பட்டது. சாம் சி. எஸ். படத்தின் இசை அமைப்பாளராக தேர்வு செய்யப்பட்டார். படத்தின் முன்னோட்டம் 2016 ஆம் ஆண்டு வெளியானது.

## ஒலிப்பதிவு

இந்தத் திரைப்படத்தின் பின்னணி மற்றும் பாடல்களின் இசையை அமைத்தவர் சாம் சி. எஸ். ஆவார். 4 பாடல்களை கொண்ட ஒலித்தொகுப்பு 2016 திசம்பர் 19 ஆம் தேதி வெளியானது. சாம் சி. எஸ்., நா. முத்துக்குமார், கார்க்கி பாவா ஆகியோர் பாடல்களின் வரிகளை எழுதினர்.

## வெளியீடு

2017 ஆம் ஆண்டு வெளியாகியிருக்க வேண்டிய *கடிகார மனிதர்கள்* 2018 ஆகத்து 3 ஆம் தேதி வெளியானது. அதே நாளில் மேலும் 11 மற்ற தமிழ்த் திரைப்படங்களும் வெளியாயின. தமிழ்த் திரைப்பட வரலாற்றில் முதல் முறையாக ஒரே நாளில் குறைந்தது பத்து திரைப்படங்கள் வெளியிட திட்டமிடப்பட்டதும் அன்று தான்.

## மேற்கோள்கள்
# குய்கோ

| *குய்கோ* |
| --- |
| இயக்கம் | டி. அருள் செழியன் |
| கதை | டி. அருள் செழியன் |
| இசை | அந்தோணிதாசன் கெல்வில் மிந்திரா |
| நடிப்பு | * விதார்த்
* யோகி பாபு
 |
| ஒளிப்பதிவு | இராஜேஷ் யாதவ் |
| படத்தொகுப்பு | ராம் பாண்டியன் |
| கலையகம் | ஏஎஸ்டி ஃபிலிம்ஸ் |
| வெளியீடு | 24 நவம்பர் 2023 (2023-11-24) |
| நாடு | இந்தியா |
| மொழி | தமிழ் |

**குய்கோ** என்பது 2023 இல் வெளிவந்த தமிழ்த் திரைப்படமாகும். இதனை குடி இருந்த கோயில் என்பதன் சுருக்கமாத தலைபிட்டனர். விதார்த், யோகி பாபு, இளவரசு ஆகியோரின் நடிப்பில் அருள் செழியன் இயக்கியிருந்தார்.

## நடிகர்கள்

* விதார்த் -தங்கராஜ்
* யோகி பாபு - மலையப்பன்
* ஸ்ரீ பிரியங்கா - மலையரசி
* ஜி. ஆர். துர்கா - முத்துமாரி
* இளவரசு -சண்முகம்
* வேட்டை முத்துகுமார் - பண்பழகன்
* மொசக்குட்டி ராஜேந்திரன் - வெட்டுக்கிளி
* வினோதினி வைத்தியநாதன் - புஷ்பா

## கதை

மலையப்பன் (யோகிபாபு) மலைக்கிராமத்தில் பிறந்து அரபு நாடொன்றில் ஒட்டகம் மேய்க்கும் தொழிலை செய்கின்றார். அவருடைய கிராமத்தில் அன்னை இறந்துவிட இறப்பு சடங்குகளை முன்நின்று செய்ய இளவரசு முன்வருகிறார். யோகி பாபு வெளிநாட்டில் இருந்து திரும்பி வரும்வரை அவருடைய அம்மாவின் உடலை ஐஸ்பெட்டியில் வைக்க முடிவெடுத்து பண்பழகன் என்பவரிடம் வாங்கி வருகின்றனர். அப்போது பண்பழகனிடம் ஆட்கள் இல்லாமையால் உறவினர் விதாத்தை உடன் அனுப்பி வைக்கிறார்.

விதார்த் கணக்கு பாடத்தில் இருக்கும் ஞானம் காரணமாக ஊரில் கணக்கு சொல்லித்தரும் வாத்தியாராக பணி செய்தவர். மலைக்கிராமத்தில் கணக்கு பாடம் கடினமாத இருப்பதாத கூறும் மாணவர்களுக்கு பாடம் கற்றுதந்து நற்பெயர் சம்பாதிக்கிறார்.

## விமர்சனங்கள்

*திரைக்கதையில் ஒரு ஏற்றமோ இறக்கமோ இல்லாமல் படம் முடியும்வரை எந்தவொரு உணர்வும் கடத்தப்படாமல் தட்டையாகவே இருப்பது பெரிய குறை* என விகடன் திரைவிமர்சனத்தில் குறிப்பிடப்படுகிறது.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *குய்கோ*
# வெள்ளை யானை

| வெள்ளை யானை |
| --- |
|  |
| இயக்கம் | சுப்பிரமணியம் சிவா |
| நடிப்பு | சமுத்திரக்கனி ஆத்மியா ராஜன் |
| இசை | சந்தோஷ் நாராயணன் |
| நாடு | இந்தியா |
| மொழி | தமிழ் |
| தயாரிப்பு |
| தயாரிப்பாளர்கள் | எஸ். வினோத் குமார் |
| ஒளிப்பதிவு | விஷ்ணு |
| தொகுப்பு | ஏ. எல். ரமேஷ் |
| தயாரிப்பு நிறுவனங்கள் | மினி ஸ்டுடியோஸ் |
| ஒளிபரப்பு |
| அலைவரிசை | சன் தொலைக்காட்சி |
| ஒளிபரப்பான காலம் | 11 சூலை 2021 (2021-07-11) |

வெள்ளை யானை (*Vellai Yaanai* ) என்பது 2021 ஆம் ஆண்டு வெளிவந்த இந்தியத் தமிழ் மொழி நாடகத் திரைப்படமாகும். சுப்பிரமணியம் சிவா இயக்கிய இப்படத்தில் சமுத்திரக்கனி, ஆத்மியா ராஜன் ஆகியோர் முக்கிய வேடங்களில் நடித்திருந்தனர். மினி சுடுடியோஸ் தயாரித்த இத்திரைப்படம் 2021 சூலை 11 அன்று சன் தொலைகாட்சியில் வெளியிடப்பட்டது.

## நடிகர்கள்

* வெள்ளை குஞ்சுவாக சமுத்திரக்கனி
* வேண்டாம் அமிர்தமாக ஆத்மியா ராஜன்
* கேகேவாக யோகி பாபு
* எஸ். எஸ். ஸ்டான்லி
* ராமதாஸ்
* பாவ செல்லத்துரை
* சரண்யா ரவிச்சந்திரன்

## தயாரிப்பு

நீண்ட ஓய்வுக்குப் பிறகு சுப்பிரமணியம் சிவா இயக்குநராகத் திரும்பினார். மேலும் சமுத்திரக்கனியை விவசாயியாக முக்கிய வேடத்தில் நடிக்கத் தேர்ந்தெடுத்தார். ஜோசப் (2018) என்ற மலையாளத் திரைப்படத்தில் ஆத்மியா ராஜனின் நடிப்பால் ஈர்க்கப்பட்ட இயக்குநர் இவரை முன்னணி நடிகையாகத் தேர்ந்தெடுத்தார். படத்தின் தயாரிப்பிற்குப் பிந்தைய பணிகள் ஜூன் 2019 இல் தொடங்கியது. ஆனால் படத்தின் வெளியீடு இரண்டு ஆண்டுகள் தாமதமானது.

## ஒலிப்பதிவு

சந்தோஷ் நாராயணன் படத்துக்கு இசையத்திருந்தார்.

## வெளியீடு

படம் நேரடியாக சன் தொலைக்காட்சியில் 2021 சூலை 11 அன்று வெளியிடப்பட்டது. சினிமா எக்ஸ்பிரஸின் ஒரு விமர்சகர், "படத்தின் ஒழுங்கின்மை நல்ல எண்ணம் கொண்ட சமுத்திரக்கனியின் கண்ணீரைக் கெடுக்கிறது" என்று எழுதினார். மேலும் "ஒழுங்கற்ற எழுத்து நன்றாக நிகழ்த்தப்பட்ட கிராமப்புற நாடகத்தை அழிக்கிறது." திரைவிமர்சன இணையங்களான பிகைன்ட்வுட்ஸ், தினமலர் ஆகியவை படத்திற்கு கலவையான விமர்சனங்களை அளித்தன.

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *வெள்ளை யானை*
# ஜமீன் (திரைப்படம்)

| *ஜமீன்* |
| --- |
| இயக்கம் | ஜி.அசோக் |
| கதை | ஜி.அசோக் |
| இசை | வி. செல்வகணேஷ் |
| நடிப்பு | * நானி
* பிந்து மாதவி
* ஹரிப்பிரியா
 |
| நாடு | இந்தியா |
| மொழி | தமிழ் |

**ஜமீன்** ஏப்பிரல் 2013இல் வெளிவந்த ஓர் இந்தியத் தமிழ்த் திரைப்படமாகும். இதனை ஜி.அசோக் இயக்கினார். இது பில்லா சமீந்தார் என்ற பெயரில் 2011இல் தெலுங்கில் வெளியாகிய திரைப்படத்தின் தமிழாக்கமாகும். இத்திரைப்படத்திற்குச் செல்வகணேசு இசையமைத்திருந்தார்.

## மேற்கோள்கள்
# இன்பா

| *இன்பா* |
| --- |
| வன்தட்டு அட்டைப்படம் |
| இயக்கம் | வேந்தன் |
| தயாரிப்பு | விஜயஸ்ரீ நந்தகுமார் |
| கதை | சுபா (வசனம்) |
| இசை | பாலாஜி |
| நடிப்பு | சாம் சினேகா |
| ஒளிப்பதிவு | சாய் திலக் |
| படத்தொகுப்பு | ஆர் அனில் மல்நாட் |
| கலையகம் | ரத்னமாலா மூவிஸ் |
| வெளியீடு | 21 மார்ச் 2008 (2008-03-21) |
| ஓட்டம் | 125 நிமிடங்கள் |
| நாடு | இந்தியா |
| மொழி | தமிழ் |

**இன்பா** என்பது 2008 ஆம் ஆண்டு வெளிவந்த தமிழ் அதிரடித் திரைப்படம். இத்திரைப்படத்தை வேந்தன் இயக்கினார்.

இதில் சாம், சினேகா மற்றும் பலர் நடித்துள்ள இத்திரைப்படத்திற்கு பி. பி. பாலாஜி இசையமைத்துள்ளார்.

## நடிகர்கள்

* சாம் இன்பாவாக
* சினேகா பிரியாவாக
* அருண் பாண்டியன் மீசை கணேசனாக
* ரேகா மலை கணேசனின் மனைவியாக
* கஞ்சா கறுப்பு பூட்டு தொழிலாளியாக
* அரவிந்த் ரூபனாக
* ஆதித்யா ரூபனின் சகோதரராக
* பூர்ணிதா ஜோதியாக
* தலைவாசல் விஜய் இன்பாவின் தந்தையாக
* சுலக்ஷனா இன்பாவின் தாயாக
* பாய்ஸ் ராஜன்
* சுருளி மனோகர்
* பேய் கிருஷ்ணன் காவல் அதிகாரியாக
* சங்கர்
* பயில்வான் ரங்கநாதன் காவல் அதிகாரியாக

## மேற்கோள்கள்

## வெளி இணைப்புகள்

* இணையதள திரைப்பட தரவுத்தளத்தில் *இன்பா*
# ஜெய்சூர்யா (திரைப்படம்)

| *ஜெய்சூர்யா* |
| --- |
| இயக்கம் | மனோஜ் குமார் |
| தயாரிப்பு | மனோஜ் குமார் செல்வி மனோஜ் குமார் |
| கதை | மனோஜ் குமார் |
| இசை | தேவா |
| நடிப்பு | அர்ஜுன் லைலா சாயா சிங் வடிவேலு |
| ஒளிப்பதிவு | ஏ. கார்த்திக் ராஜா |
| படத்தொகுப்பு | பி. மோகன்ராஜ் |
| கலையகம் | குரு பிலிம்ஸ் |
| விநியோகம் | லட்சுமிப்ரியா கம்பைன்ஸ் |
| வெளியீடு | 17 திசம்பர் 2004 |
| நாடு | இந்தியா |
| மொழி | தமிழ் |

**ஜெய்சூர்யா** 2004 ஆம் ஆண்டு அர்ஜுன் இரட்டை வேடங்களில் நடித்து மனோஜ்குமார் இயக்கத்தில், தேவா இசையில் வெளியான தமிழ் திரைப்படம். இப்படத்தில் லைலா, சாயாசிங் மற்றும் வடிவேலு ஆகியோர் நடித்தனர். இப்படம் தெலுங்கில் மொழிமாற்றப்பட்டு இதே பெயரில் வெளியானது.

## கதைச்சுருக்கம்

சூர்யா (அர்ஜுன்) சென்னை நகரத்தின் தாதாவாக இருந்து பல பிரச்சனைகளைத் தீர்த்து வைப்பதன் மூலம் பணம் சம்பாதிக்கிறான். அவனுடைய உதவியாளராக இருப்பவள் பேபி (லைலா). சூர்யாவும் பேபியும் காதலர்கள். சூர்யாவுக்குப் போட்டியான மற்றொரு தாதா பசுபதி (சோப்ராஜ்). சட்ட விரோதமாகவும், அதிகாரத்தைத் தவறாகப் பயன்படுத்தியும் தவறான வழிகளில் பணம் சேர்க்கும் காவல் துணை ஆணையர் (இளவரசு) மற்றும் அவரின் சகோதரரான காவல்துறை அமைச்சர் (ராஜ் கபூர்) இருவரும் சூர்யாவின் திட்டத்தால் சிக்கிக் கொள்கின்றனர். இவர்களின் தவறுகளை ஆதாரத்துடன் நிரூபிக்கும் சூர்யாவால் அவர்களின் பதவி பறிபோகிறது. இதனால் அவர்கள் சூர்யாவின் எதிரியான பசுபதியின் உதவியுடன் சூர்யாவைக் கொல்லத் திட்டமிடுகின்றனர்.

காஞ்சிபுரம் மாவட்ட ஆட்சியராகப் பணியாற்றுபவர் ஜெய் ஆனந்த் (அர்ஜுன் 2). அவரைக் கடத்தத் திட்டமிடும் கொல்கத்தாவைச் சேர்ந்த தாதா (கோட்டா சீனிவாசராவ்) அதற்காக பசுபதியின் உதவியை நாடுகிறார். இவர்களின் திட்டத்தை அறிந்துகொண்ட சூர்யா ஆட்சியர் ஜெய்யைக் காப்பாற்ற முடிவு செய்கிறான். அவரைக் காப்பாற்றும் போது ஜெய்யை நேரடியாகக் காணும் சூர்யா அவரும் தன் முகத்தோற்றத்துடன் இருப்பதுகண்டு ஆச்சர்யம் கொள்கிறான். ஜெய்யின் காதலி பிரியா (சாயாசிங்) ஜெய்யின் கடந்தகாலம் பற்றி சூர்யாவுக்குச் சொல்கிறாள். இறுதியில் ஜெய்யும் சூர்யாவும் இணைந்து தங்கள் எதிரிகளை எப்படி வெல்கிறார்கள் என்பது மீதிக்கதை.

## நடிகர்கள்

* அர்ஜுன் - சூர்யா / ஜெய் ஆனந்த்
* லைலா - பேபி
* சாயாசிங் - சாருபிரியா
* வடிவேலு - சூசை
* கோட்டா சீனிவாசராவ் - ஹைவேஸ் கோவிந்தன்
* சோப்ராஜ் - பசுபதி
* இளவரசு
* ராஜ்கபூர்
* மகாநதி சங்கர்
* பரவை முனியம்மா
* உதய் பிரகாஷ்
* டி. பி. கஜேந்திரன்
* ரவிக்குமார்
* துரை பாண்டியன்

## இசை

படத்தின் இசையமைப்பாளர் தேவா. பாடலாசிரியர் பா. விஜய்

| வ.எண் | பாடல் | பாடகர்கள் | காலநீளம் |
| --- | --- | --- | --- |
| 1 | ஜெயசூர்யா | டிம்மி, மாதங்கி ஜெகதீஷ் | 3:07 |
| 2 | கட்டுனா அவளை | கிருஷ்ணராஜ், வடிவேலு | 4:50 |
| 3 | கட்டுனா அவளை | அர்ஜுன், வடிவேலு | 4:50 |
| 4 | மத மத | திப்பு, அனுராதா ஸ்ரீராம் | 5:04 |
| 5 | தீக்குச்சிப் பெண்ணே | கிருஷ்ணராஜ், ஜெயலட்சுமி | 4:30 |
| 6 | வச்சிக்க சொல்லி | கார்த்திக், பெபி மணி | 4:02 |

.

## வெளியீடு

நிதி பிரச்சனைகள் காரணமாக படம் நான்கு மாதங்கள் தாமதமாக வெளியானது.

## விமர்சனம்

* பிஸ்ஹட் : மனோஜ் குமார் தயாரித்து இயக்க இக்கதையை ஏன் தேர்வு செய்தார் என்ற வினா எழுகிறது?
* திரைப்படம். காம்: இரட்டைவேடத் திரைப்படங்களில் கதாநாயகர்கள் சந்தித்தபிறகு திரைக்கதை வேகமெடுத்து ரசிக்க வைக்கும். ஆனால் இப்படத்தில் அது தலைகீழாக அமைகிறது.
* இந்தியாக்ளிட்ஸ் : எங்க வீட்டுப் பிள்ளை திரைப்படம் முதல் காலம்காலமாக இரட்டைவேடப் படங்களில் உள்ள அதே திரைக்கதை மற்றும் காட்சிகள் இப்படத்திலும் உள்ளன.

## மேற்கோள்கள்
# சுயேட்சை எம். எல். ஏ.

| *சுயேட்சை எம். எல். ஏ.* |
| --- |
| இயக்கம் | குரு தனபால் |
| தயாரிப்பு | ஸ்டான்லி பி. ராஜன் டி. எம். வரதராஜன் ஏ. ஆபிரகாம் செல்வகுமார் எம். ஜி. கருணாநிதி |
| கதை | குரு தனபால் |
| இசை | சபேஷ் முரளி |
| நடிப்பு | * சத்யராஜ்
* கவுண்டமணி
* பிரகாஷ் ராஜ்
* கொச்சின் ஹனீபா
* மந்த்ரா
* அபிதா
* திலகன்
* நாசர்
* ராஜன் பி. தேவ்
 |
| ஒளிப்பதிவு | டி. சங்கர் |
| படத்தொகுப்பு | ஆர். சுரேஷ் ராஜன் |
| கலையகம் | ஸ்டான்வின் கிரியேசன்சு |
| வெளியீடு | 5 மே 2006 (2006-05-05) |
| ஓட்டம் | 145 நிமிடங்கள் |
| நாடு |  இந்தியா |
| மொழி | தமிழ் |

**சுயேட்சை எம். எல். ஏ.** (*Suyetchai MLA*) என்பது 2006ஆவது ஆண்டில் குரு தனபால் இயக்கத்தில் வெளியான ஒரு இந்தியத் தமிழ் அரசியல் திரைப்படமாகும். சத்யராஜ், கவுண்டமணி, மந்த்ரா, அபிதா ஆகியோர் முக்கிய கதாபாத்திரங்களில் நடித்திருந்தனர். சபேஷ் முரளியின் இசையில் உருவான இத்திரைப்படம் நீண்ட தாமதத்திற்கு பிறகு 2006 மே 5 அன்று வெளியானது.

## மேற்கோள்கள்
# சண்டை (திரைப்படம்)

| *சண்டை* |
| --- |
| இயக்கம் | சக்தி சிதம்பரம் |
| தயாரிப்பு | ராதா சக்தி சிதம்பரம் |
| கதை | ரவி மரியா **(வசனம்)** |
| திரைக்கதை | சக்தி சிதம்பரம் |
| இசை | தினா |
| நடிப்பு | சுந்தர் சி. நதியா நமிதா ரம்யா ராஜ் துரைசாமி நெப்போலியன் விவேக் லாலு அலெக்ஸ் தண்டபாணி (நடிகர்) சுஜா |
| ஒளிப்பதிவு | கே.எஸ் செல்வா ராஜ் |
| படத்தொகுப்பு | ஜி. சசிக்குமார் |
| கலையகம் | சினிமா பாரடேஸ் |
| விநியோகம் | சினிமா பாரடேஸ் |
| வெளியீடு | 21 மார்ச் 2008 (2008-03-21) |
| நாடு | இந்தியா |
| மொழி | தமிழ் |

சண்டை 2008 [2] இல் வெளிவந்த தமிழ்த் திரைப்படமாகும். இத்திரைப்படத்தை சக்தி சிதம்பரம் இயக்கினார். சுந்தர். சி மற்றும் ரம்யா ராஜ் முக்கிய கதாப்பாத்திரத்தில் நடித்திருந்தனர்.

இப்படத்திற்கு தினா இசையமைத்துள்ளார்.

இத்திரைப்படம் இந்தியாவில் மொழியில் ஜங்காஸ் என்ற பெயரில் மொழிமாற்றம் செய்யப்பட்டது.

இத்திரைப்படம் அக்‌ஷன், நகைச்சுவை, ட்ராமா கலந்த மசாலா படம் ஆகும். இதில் சுந்தர் சி. - விவேக் கூட்டணியின் நகைச்சுவைக் கலாட்டா ரசிகர்கள் மத்தியில் சிறந்த வரவேற்பைப் பெற்றமை குறிப்பிடத்தக்கது. ஆனால் ஏற்கனவே வெளியான மாப்பிள்ளை போன்ற திரைப்படங்களின் பாதிப்பு மற்றும் லாஜிக் மீறல்கள் பல இருப்பதாக விமர்சனங்கள் வந்தமை குறிப்பிடத்தக்கது.

# நடிகர்கள்

* சுந்தர் சி. as கதிரேசன் (கத்தி)
* ரம்யா ராஜ் -அபி
* நமிதா கபூர் (நடிகை) நீக்கல் சின்னக்கிளி
* நதியா as தங்கலட்சுமி
* விவேக் தங்கபாண்டி
* நெப்போலியன் மாவட்ட ஆட்சியர் (தங்கலட்சுமியின் கணவர்)
* லாலு அலெக்ஸ் பால்பாண்டி, கத்தியின் தந்தை
* மிதுன் தேஜஸ்வி
* தண்டபாணி
* ரவி மரியா
* ராஜ்கபூர் (இயக்குநர்)
* தளபதி தினேஷ்
* விச்சு விஸ்வநாத்
* மீரா கிருஷ்ணன் கத்தியின் அம்மா
* பரவை முனியம்மா கத்தியின் பாட்டி
* ஜோதிலட்சுமி மணியின் அம்மா
* டெல்லி குமார்
* உமா பத்மநாபன் டிஎஸ்பி
* சுஜா வருனே ஐட்டம் பாடல்

## பாடல்

இத் திரைப்படத்திற்கு தீனா இசையமைத்திருந்தார்.

பாடல்கள்| இல | தலைப்பு | வரிகள் | பாடகர் |
| --- | --- | --- | --- |
| 01 | "போக்கிரின்னா" | நா.முத்துக்குமார் | சிம்பு |
| 02 | "ஒக்டோபர் மாதத்தில்" | ரவி மாரியா | சான், ரீட்டா |
| 03 | "வாடி என்" | கங்கை அமரன் | சுந்தர் சி. |
| 04 | "ஆத்தாடி" | நா.முத்துக்குமார் | தேவ் பிரகாஷ் |
| 05 | "மதுரைக்கார" | சக்தி சிதம்பரம் | உதித் நாராயணன்,
அனுராதா ஶ்ரீராம் |
| 06  | "சண்டயா ஓயுது ஓயுது" | ராமஜோகய்யா சாஸ்திரி | நாரேன்திரா |

திரைப்படத்தின் யூடியூப் இணைப்பு -

## தயாரிப்பு

2007 ஆம் ஆண்டு இயக்குநர் சக்தி சிதம்பரத்தின் படத்தில் இணைவதாக சுந்தர் சி. இனால் அறிவிக்கப்பட்டிருந்தது. ஆரம்பத்தில் திரைப்படத்திற்கு "பொறுக்கி" என்று தலைப்பு வைக்கப்பட்டிருந்தது. பிறகு தலைப்பு "அதிருதில்ல" மற்றும் "மகமகம்" என்று மாற்றப்பட்டது.

## விமர்சனம்

Rediff இணையமானது இதனை லாஜிக் இல்லாதது என்றும் மாமி மற்றும் மருகன் இடையிலான சண்டைக் காட்சிகள் ஏற்கனவே வெளியான "பூவா தலையா" மற்றும் "மாப்பிள்ளை" போன்ற படங்களை நினைவு படுத்துவதாக இருந்ததாக கூறியிருந்தது. அத்துடன் Behindwoods இணையம் "நீங்கள் சக்தி சிதம்பரத்தின் படங்களைப் பார்க்க செல்லும் போது ஒன்றையும் எதிர்பார்க்க அவசியமில்லை. அவரது படங்கள் முற்றிலும் பொழுது போக்குகளுக்காகவே எடுக்கப்பட்டிருக்கும்" என்று கூறியிருந்தது. சிபி இணையத்தளம், இது மிகவும் பிற்போக்குத் தனமான அழகுணர்வற்ற, லாஜிக் இல்லாத படம் என்று கூறியிருந்தது.

ஆனால் திரைப்படம் வெற்றிப்படமாகவே அமைந்தது.

## ஆதாரங்கள்

## வெளி இணைப்புகள்